Kansallinen digitaalinen kirjasto
Kansallinen digitaalinen kirjasto (KDK) on opetus- ja kulttuuriministeriön vuonna 2008 käynnistämä hanke. Sen tavoitteena on parantaa kirjastojen, arkistojen ja museoiden sähköisten aineistojen ja palvelujen saatavuutta ja käytettävyyttä. Tavoitteena on myös huolehtia digitaalisten kulttuuriperintöaineistojen pitkäaikaissäilytyksestä. Hanke edistää samalla kulttuuriperintö- ja asiakirja-aineistojen digitointia ja tietohallinnon yhteentoimivuutta.
Norjan kansalliskirjasto
Vuonna 2009 Norjan kansalliskirjasto avasi Bokhylla-palvelun, jonne digitoidaan kaikki Norjassa ennen vuotta 2001 julkaistut kirjat käyttäjien vapaasti saatavaksi. Vuoteen 2014 mennessä oli sähköiseen muotoon saatettu jo 135 000 teosta. Kaikkiaan hankkeessa on arvioitu digitoitavan noin 250 000 teosta.